סעיף תקנון 38.4 בתקנון האוניברסיטאי לתלמידי מחקר קובע:

תלמיד (שאינו עובד אוניברסיטה) המבקש לבצע מחקר במקום עבודתו, בקשתו תבחן על-ידי הועדה האוניברסיטאית לתלמידי מחקר.

המנחה והמועמד יצרפו לטופס הקבלה ללימודים את המסמכים הבאים:

1. **המועמד** יצרף מכתב (עמוד עד שניים) אשר מטרתו להבהיר היטב את הקשר בין נושא המחקר המוצע לדוקטורט, לבין פעילותו השוטפת במקום עבודתו. המכתב יתייחס לנושאים הבאים:
   1. מקום העבודה – שם המעסיק, כתובת מקום העבודה ושם הממונה הישיר.
   2. מספר הימים/השעות בשבוע שיוקדשו לביצוע עבודת הדוקטורט.
   3. נושא המחקר לדוקטורט.
   4. פירוט הנושאים בהם עוסק המועמד במסגרת עבודתו (כחצי עמוד).
   5. פירוט מטרות המחקר ושיטות המחקר תוך התייחסות למקום ביצועו של המחקר ולדרך ביצועו (כחצי עמוד).
   6. התחייבות לגבי העדר חפיפה בין המחקר המוצע לבין נושאי עבודתו השוטפת של המועמד.
2. כמו-כן, יתבקש **המועמד** לצרף למכתבו מכתב מהממונה הישיר במקום העבודה המאשר את לימודיו לתואר שלישי באוניברסיטת תל-אביב ומתייחס למספר הימים/השעות שאושרו למועמד לצורך מחקרו.
3. **המנחה** יצרף מכתב משלו בו יאשר את הפרטים שנמסרו במכתבו של התלמיד ויתייחס לנושאים הבאים:
   1. מיקום ביצוע עבודת הדוקטורט.
   2. כמה שעות/ימים בשבוע על המועמד להקדיש לביצוע עבודת הדוקטור והאם למועמד יש את הזמן הנדרש.
   3. מהו הקשר בינו לבין המועמד במסגרת מקום עבודתם – במקרה ששניהם עובדים באותו מוסד.
   4. מהי מידת הקשר/ניתוק בין עיסוקו של המועמד במקום עבודתו לבין מחקרו במסגרת עבודת הדוקטורט.
   5. מהו חלקו של התלמיד בביצוע עבודת המחקר ומהי תרומת עבודת הצוות (באם קיים) לביצוע עבודת הדוקטור.
   6. התחייבות לגבי העדר חפיפה בין המחקר המוצע לבין נושאי עבודתו השוטפת של המועמד.